
16 DR.30.9.2002 
 

 

 Datuk Mohd. Sarit bin Haji Yusoh:   [Bangun] 

 Dato' Dr. Haji Jamaludin bin Dato' Mohd. Jarjis:  Sila Temerloh. 

 Timbalan Yang di-Pertua [Dato' Haji Muhamad bin Abdullah]: Ya, 
Temerloh.  Ya, bagi Temerloh, Yang Berhormat. 

 Datuk Mohd. Sarit bin Haji Yusoh: Terima kasih Yang Berhormat bagi 
Rompin.   Pasal bajet defisit tadi ini, saya pun tidak berapa tahu sangat Yang 
Berhormat Rompin daripada segi ekonomi.  Salahkah kita buat bajet defisit ini?  

Datuk Haji Mohamad bin Haji Aziz: Tidak salah. 

Datuk Mohd. Sarit bin Haji Yusoh: Yang pentingnya kalau kita meminjam, 
kita gunakan pinjaman itu untuk menjana pertumbuhan ekonomi. Negara maju pun 
selalu buat bajet defisit. Saya tidak nampak bajet defisit ini sebagai satu perkara 
ataupun satu kelemahan pentadbiran sistem kewangan kita dan sebagainya, saya tidak 
fikir begitu.  Bagaimana pendapat Yang Berhormat? 

 Dato' Dr. Haji Jamaludin bin Dato' Mohd. Jarjis:  Setuju!  Saya baru hendak 
ulas sebab hendak jawab dengan Jeli ini sebab Jeli ini dia pakar ukur dia, dia baru 
hendak belajar pakar ekonomi.  Tetapi saya tidak tahulah yang pakar-pakar ekonomi 
lain, kalau Terengganu pun nampak dia menarik diri, serah pada Jeli.  Memang benar 
di Amerika sendiri dijangkakan belanjawan mereka pun defisit juga.  Belanja yang besar 
digunakan untuk program anti keganasan ini.  Bermakna tidak semestinya kalau defisit 
itu ada kelemahan, bajet defisit dalam suasana sekarang ini perlu untuk menjana 
pertumbuhan ekonomi negara kita.   

Berbalik Tuan Yang di-Pertua, saya mengatakan tadi bahawa asas kita 
mampu mengemukakan satu bajet yang baik ….. 

 Dr. Tan Seng Giaw:  [Bangun] 

 Dato' Dr. Haji Jamaludin bin Dato' Mohd. Jarjis:  Kepong, bila saya habis, 
saya akan bagi.  Pertama, daripada segi statistik ini kadang-kadang tidak digendang, 
yang digendang semuanya benda yang tidak baik sahaja, Kepong selalunya sudah 
baik, hari ini tidak tahulah, kita dengar apa ulasan dia selepas ini.  Saya akan bagi 
Kepong, saya hendak bercakap dua, tiga minit, kemudian saya jemput Kepong. 

 Timbalan Yang di-Pertua [Dato' Haji Muhamad bin Abdullah]: Ya, akan 
bagi kemudian. 

 Dato' Dr. Haji Jamaludin bin Dato' Mohd. Jarjis: Daripada segi imbangan 
trading kita, 57 bulan berturut-turut kita ada surplus. Ini satu rekod. Satu lagi hutang luar 
kita minimum, rizab kita RM130 bilion lima bulan untuk import kita. Ini petanda-petanda 
yang juga kalau kita lihat pinjaman tadi, untuk makluman Jeli, pinjaman yang kita 
gunakan adalah semuanya pinjaman dalaman. Masalah negara-negara luar seperti 
Argentina menghadapi masalah baru-baru ini, dia bergantung kepada pinjaman luar, 
sedangkan kita sepenuhnya pinjaman besar kita ialah daripada pinjaman dalaman dan  
kalau kita lihat pada statistik-statistik pinjaman kita, JDP kita masih di peringkat yang 
baik, yang normal.  Saya jemput Kepong. 

 Timbalan Yang di-Pertua [Dato' Haji Muhamad bin Abdullah]: Ya, sila 
Kepong. 

 Dr. Tan Seng Giaw: Tuan Yang di-Pertua, penjelasan. Walaupun Yang 
Berhormat bagi Rompin dia berikhtiarlah untuk menjawab  tetapi saya nampak dia tidak 
menangani masalah defisit. Yang Amat Berhormat bagi Kubang Pasu pun sudah 
mengatakan bahawa beliau berusaha untuk mengelakkan bajet yang mengembang 
(expansionary budget), itulah yang disebutkan.  Ini bermakna Yang Amat Berhormat 
tidak mahu kekal lagi defisit ini kerana dia tahu enam tahun berturut-turut itu lama 
sudah, sangat lama. 

 Yang Berhormat, adakah Yang Berhormat faham bahawa 6.5% tahun depan 
itu sangat optimis, bahkan juga akhir tahun ini 4% pun mungkin tidak tercapai kerana 
keadaan ekonomi dunia yang tidak menentu. Itulah masalah Yang Berhormat, 
mengenai hutang sekarang sampai lebih RM169 bilion untuk hutang dan ini meningkat-  
kan kepada hampir 48% atau lebih GDP kita,  KDNK.   



Datuk Mohd. Sarit bin Haji Yusoh: [Bangun]. Dato' Dr. Haji Jamaludin bin Dato' Mohd. Jarjis: Sila Temerloh. Timbalan Yang di-Pertua [Dato' Haji Muhamad bin Abdullah]: Ya, Temerloh. Ya, bagi Temerloh, Yang Berhormat. Datuk Mohd. Sarit bin Haji Yusoh: Terima kasih Yang Berhormat bagi Rompin. Pasal bajet defisit tadi ini, saya pun tidak berapa tahu sangat Yang Berhormat Rompin daripada segi ekonomi. Salahkah kita buat bajet defisit ini?. Datuk Haji Mohamad bin Haji Aziz: Tidak salah. Datuk Mohd. Sarit bin Haji Yusoh: Yang pentingnya kalau kita meminjam, kita gunakan pinjaman itu untuk menjana pertumbuhan ekonomi. Negara maju pun selalu buat bajet defisit. Saya tidak nampak bajet defisit ini sebagai satu perkara ataupun satu kelemahan pentadbiran sistem kewangan kita dan sebagainya, saya tidak fikir begitu. Bagaimana pendapat Yang Berhormat?. Dato' Dr. Haji Jamaludin bin Dato' Mohd. Jarjis: Setuju! Saya baru hendak ulas sebab hendak jawab dengan Jeli ini sebab Jeli ini dia pakar ukur dia, dia baru hendak belajar pakar ekonomi. Tetapi saya tidak tahulah yang pakar-pakar ekonomi lain, kalau Terengganu pun nampak dia menarik diri, serah pada Jeli. Memang benar di Amerika sendiri dijangkakan belanjawan mereka pun defisit juga. Belanja yang besar digunakan untuk program anti keganasan ini. Bermakna tidak semestinya kalau defisit itu ada kelemahan, bajet defisit dalam suasana sekarang ini perlu untuk menjana pertumbuhan ekonomi negara kita. Berbalik Tuan Yang di-Pertua, saya mengatakan tadi bahawa asas kita mampu mengemukakan satu bajet yang baik ..... Dr. Tan Seng Giaw: [Bangun]. Dato' Dr. Haji Jamaludin bin Dato' Mohd. Jarjis: Kepong, bila saya habis, saya akan bagi. Pertama, daripada segi statistik ini kadang-kadang tidak digendang, yang digendang semuanya benda yang tidak baik sahaja, Kepong selalunya sudah baik, hari ini tidak tahulah, kita dengar apa ulasan dia selepas ini. Saya akan bagi Kepong, saya hendak bercakap dua, tiga minit, kemudian saya jemput Kepong. Timbalan Yang di-Pertua [Dato' Haji Muhamad bin Abdullah]: Ya, akan bagi kemudian. Dato' Dr. Haji Jamaludin bin Dato' Mohd. Jarjis: Daripada segi imbangan trading kita, 57 bulan berturut-turut kita ada surplus. Ini satu rekod. Satu lagi hutang luar kita minimum, rizab kita RM130 bilion lima bulan untuk import kita. Ini petanda-petanda yang juga kalau kita lihat pinjaman tadi, untuk makluman Jeli, pinjaman yang kita gunakan adalah semuanya pinjaman dalaman. Masalah negara-negara luar seperti Argentina menghadapi masalah baru-baru ini, dia bergantung kepada pinjaman luar, sedangkan kita sepenuhnya pinjaman besar kita ialah daripada pinjaman dalaman dan kalau kita lihat pada statistik-statistik pinjaman kita, JDP kita masih di peringkat yang baik, yang normal. Saya jemput Kepong. Timbalan Yang di-Pertua [Dato' Haji Muhamad bin Abdullah]: Ya, sila Kepong. Dr. Tan Seng Giaw: Tuan Yang di-Pertua, penjelasan. Walaupun Yang Berhormat bagi Rompin dia berikhtiarlah untuk menjawab tetapi saya nampak dia tidak menangani masalah defisit. Yang Amat Berhormat bagi Kubang Pasu pun sudah mengatakan bahawa beliau berusaha untuk mengelakkan bajet yang mengembang (expansionary budget), itulah yang disebutkan. Ini bermakna Yang Amat Berhormat tidak mahu kekal lagi defisit ini kerana dia tahu enam tahun berturut-turut itu lama sudah, sangat lama. Yang Berhormat, adakah Yang Berhormat faham bahawa 6.5% tahun depan itu sangat optimis, bahkan juga akhir tahun ini 4% pun mungkin tidak tercapai kerana keadaan ekonomi dunia yang tidak menentu. Itulah masalah Yang Berhormat, mengenai hutang sekarang sampai lebih RM169 bilion untuk hutang dan ini meningkat- kan kepada hampir 48% atau lebih GDP kita, KDNK.